ทองคำปิดลบ 80 เซนต์
สัญญาทองคำตลาดนิวยอร์กปิดลบ นักลงทุนเทขายนำเงินเข้าเทรดในตลาดหุ้น หลังจากรัฐสภาเยอรมนีลงมติอนุติการเพิ่มขนาดกองทุนรักษาเสถียรภาพการเงินยุโรป (EFSF)
30 ก.ย. 2554

สัญญาทองคำตลาดนิวยอร์กปิดลบ นักลงทุนเทขายนำเงินเข้าเทรดในตลาดหุ้น หลังจากรัฐสภาเยอรมนีลงมติอนุติการเพิ่มขนาดกองทุนรักษาเสถียรภาพการเงินยุโรป (EFSF) 
สัญญาทองคำตลาด COMEX (Commodity Exchange) ส่งมอบเดือนธ.ค.ปรับตัวลง 80 เซนต์ หรือ 0.05% ปิดที่ 1,617.30  ดอลลาร์/ออนซ์ เคลื่อนตัวในช่วง 1,585.00-1,637.90 ดอลลาร์
ตลาดทองคำนิวยอร์กได้รับแรงกดดันจากการที่นักลงทุนเทขายสัญญาทองคำ และนำเงินเข้าเทรดในตลาดหุ้น หลังจากที่ตลาดหุ้นนิวยอร์กดีดตัวขึ้นขานรับข่าวลงมติอนุติการเพิ่มขนาดกองทุนรักษาเสถียรภาพการเงินยุโรป (EFSF)
สัญญาทองคำเคลื่อนตัวผันผวนท่ามกลางวอลุ่มการซื้อขายที่ลดน้อยลง ขณะที่นักลงทุนยังคงประเมินข้อมูลเศรษฐกิจของประเทศทั่วโลก อย่างไรก็ตาม ทองคำปรับตัวลงเพียงเล็กน้อยเนื่องจากภาวะการซื้อขายโดยรวมได้รับแรงหนุนจากการอ่อนค่าของสกุลเงินดอลลาร์